Diari Oficial de la Generalitat Valenciana


Sumari del DOGV 6258, del 03-05-2010 (2010/3670)

Notificació de la sentència dictada en el judici ordinari número 274/2005.
--------------------------------------------------------------------------

### Dades del document

Número de DOGV
:   6258

Data del DOGV
:   03-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/3670


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici ordinari número 274/2005. [2010/3670]  
Judici ordinari 000274/2005-D  
Demandant: Piso y Pared de España, SCV.  
Procuradora: Mercedes Viñado Bonet.  
Demandats: Banc de Sabadell, SA, i Ralcon Motor Rent a Car, SL.  
Alexandre Ros Ros, secretari d'aquesta ciutat i partit, faig saber:  
Que en el judici a què s'ha fet referència més amunt s'ha dictat la sentència de data 28 de setembre de 2005, que té l'encapçalament i la dispositiva que literalment són com segueix:   
«Castelló de la Plana, 28 de setembre de 2005   
M.ª Ángeles Chuliá Cerní, magistrada jutgessa del Jutjat de Primera Instància número 4 d'aquesta ciutat, ha vist les presents actuacions de judici ordinari en exercici d'accions de resolució de contracte i reclamació d'una quantitat, seguides en aquest Jutjat amb el número 274/2005 a instàncies de Piso y Pared de España, Sociedad Cooperativa Valenciana, representada per la procuradora la senyora Viñado Bonet i assistida pel lletrat el senyor Cózar Navarro, contra Banc de Sabadell, SA, representada per la procuradora la senyora Rubio Antonio i assistida de la lletrada la senyora Casas Martínez, així com contra Halcón Motor Rent a Car, SL, declarada en rebel·lia, i atesos els següents:  
[...]  
Dispositiva   
Estime de forma íntegra la demanda interposada per Piso y Pared de España, Sociedad Cooperativa Valenciana, contra Banc de Sabadell, SA, així com contra Halcón Motor Rent a Car, SL:   
A) Declare: 1. Resolt el contracte de compravenda formalitzat entre Banc de Sabadell, SL, i Halcón Motor Rent a Car, SL, relatiu al vehicle Mercedes Benz que té el número de bastidor WDB211016A614339.   
2. Resolt el contracte d'arrendament financer formalitzat l'11 de novembre de 2004 entre Piso y Pared de España, Sociedad Cooperativa Valenciana i Banc de Sabadell, SA, relatiu al vehicle esmentat adés.   
B) Condemne: 1. L'entitat Halcón Motor Rent a Car a pagar a Banc de Sabadell l'import de la factura pagada per aquest (30.615 euros) i també la pèrdua financera ocasionada com a conseqüència de la resolució de l'arrendament financer (1.319,56 euros) i l'import de la comissió d'obertura i de despeses notarials derivades del contracte d'arrendament financer (156,60 euros i 145,88 euros, respectivament), tot això amb els corresponents interessos legals.   
2. El Banc de Sabadell, SA, a pagar a Piso y Pared de España, Sociedad Cooperativa Valenciana, les quotes ja pagades derivades de l'arrendament financer de data 8 d'abril de 2005 (16.709,15 euros), més l'import de les sumes produïdes i abonades en aquest concepte fins a la data de la resolució del contracte d'arrendament, així com l'import de la comissió d'obertura i la factura de les despeses de notaria (156,60 euros i 145,88 euros, respectivament), sumes que produiran els pertinents interessos legals.  
S'imposen les costes a les parts demandades.   
Aquesta sentència no és ferma.  
Notifiqueu-ho a les parts i feu-los saber que contra aquesta sentència s'hi pot interposar un recurs d'apel·lació que cal presentar davant d'aquest Jutjat dins del termini de cinc dies comptador des de l'endemà de la notificació.   
Aquesta és la meua sentència, que pronuncie, mane i firme».  
Atés que es desconeix el domicili o la residència actuals de l'entitat demandada Halcón Motor Rent a Car, SL, de conformitat amb el que disposa l'article 497 de la Llei 1/2000, d'Enjudiciament Civil, el jutge ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència esmentada.   
Castelló de la Plana, 25 de març de 2010.- El secretari judicial: Alexandre Ros Ros.